Bonnevie
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Bonnevie er en opprinnelig fransk slekt med forgreninger i Norge og Danmark. Familien stammer fra Antibes i Provence; stamfaren Honoré Bonnevie (født 1683) utvandret til Norden. Han hadde tre sønner; den ene, Honoratus Bonnevie (1726–1811), slo seg ned som lege i Mandal og ble stamfar til hele familien i Norge og Danmark.
Honoratus Bonnevies sønn, sorenskriver Niels Cornelius Bonnevie (1756–1836), var far til borgermester i Trondheim, stortingsmann Honoratus Bonnevie (1797–1848). Dennes sønn, direktør, statsråd Jacob Aall Bonnevie (1838–1904) ble far til professor Kristine Bonnevie (1872–1948), høyesterettsdommer Thomas Bonnevie (1879–1960) – som var gift med kvinnesaksforkjemperen Margarete Bonnevie (1884–1970) – og lagmann, stortingsrepresentant Carl Emil Christian Bonnevie (1881–1972).Fra en yngre sønn av Honoratus Bonnevie, godseier Tørris Bonnevie (1765–1820) til Falkensten i Borre, stammer blant andre skuespilleren Jannik Bonnevie (født 1945) og hennes datter, skuespilleren Maria Bonnevie (født 1973). Les mer i Store norske leksikon genealogi Litteratur Bonnevie, Kristine & Poul Bonnevie: Familien Bonnevie [...], 1931